ראימונד אנדז'ייצ'ק

ראימונד טומאש אנדז'ייצ'ק (בפולנית: Rajmund Tomasz Andrzejczak; נולד ב-29 בדצמבר 1967) הוא גנרל פולני אשר משמש מאז 8 ביולי 2018 כראש המטה הכללי של הכוחות המזוינים של פולין.

ביוגרפיה
אנדז'ייצ'ק נולד בשווידניצה ב-29 בדצמבר 1967. ב-1987 הוא התגייס לצבא פולין וב-1991 סיים ללמוד באקדמיה לכוחות השריון בפוזנן. לאחר מכן למד באקדמיית ההגנה הצ'כית עד 2001. בין השנים 2003–2005 הוא שימש כמפקד גדוד השריון ה-1 באוז'יש, ולאחר מכן שימש כמפקד הכוח הפולני באונדו"ף. בין השנים 2008–2009, הוא היה סגן מפקד בריגדת הפרשים המשוריינת ה-34 בז'אגאן, ולאחר מכן שימש כמפקד כוח המשימה העיט הלבן באפגניסטן. ב-9 באוגוסט 2011 הוא הועלה לדרגת גנרל בריגדי. בין השנים 2012–2014 הוא היה מפקד הבריגדה הממוכנת 17 במיידזיז'ץ' . בסתיו 2014 הוא הפך לסגן המפקד וראש המטה של הדיוויזיה הממוכנת ה-12 בשצ'צ'ין. ב-3 במאי 2016 הוא הפך להיות מפקד הדיוויזיה. ב-11 באוגוסט של אותה שנה הוא הועלה לדרגת גנרל דיוויזי. ב-29 ביוני 2018 הוא הועלה לדרגת גנרל ברוני. ב-8 ביולי הוא מונה לראש המטה הכללי. ב-7 בנובמבר 2019 הוא הועלה לדרגת גנרל.

קישורים חיצוניים

 
 ראימונד אנדז'ייצ'ק באתר ממשלת פולין

מפקדי צבאות סדירים בעת החדשה: אישים
גנרלים פולנים
פולנים שנולדו ב-1967